b'\n_START_ARTICLE_\nGarona\n_START_SECTION_\nIzvor imena\n_START_PARAGRAPH_\nIme reke (anti\xc4\x8dna Garumna) izhaja iz akvitanske besede *kharr- v pomenu "\xc4\x8der", "skala", in kon\xc4\x8dnice -unn-, -onna v pomenu "vir", "reka". Le-ta se nahaja v \xc5\xa1tevilnih imenih rek zahodne Evrope (npr. Sena, Saona).\n_START_SECTION_\nGeografija\n_START_PARAGRAPH_\nGarona izvira v \xc5\xa1panskih Pirenejih, v dolini Val d\'Aran pod Maladeto, se usmeri na severozahod ter pri kraju Fos prite\xc4\x8de na francosko ozemlje. Ko zapusti Pireneje, se pri Gourdan-Polignanu preusmeri in te\xc4\x8de proti severovzhodu vse do Toulousea, kjer se zopet usmeri na severozahod do Bordeauxa. Za njim skupaj z reko Dordogne tvorita \xc5\xa1irok estuarij Gironde, ki se izliva v Biskajski zaliv.'